Diari Oficial de la Generalitat Valenciana


Sumari del DOGV 3275, del 30-06-1998 (1998/5453)

Informació pública dels projectes d'homologació modificativa del sector i Unitat d'Execució Porta de les Germanies, Pla Parcial que ordena el dit sector i l'Alternativa Tècnica del Programa per al Desenvolupament de l'Actuació Integrada, que inclou un Avantprojecte d'Urbanització.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3275

Data del DOGV
:   30-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5453


Organisme emissor
:   Ajuntament de Gandia

Tipus de document
:   Anunci

Informació pública dels projectes d'homologació modificativa del sector i Unitat d'Execució Porta de les Germanies, Pla Parcial que ordena el dit sector i l'Alternativa Tècnica del Programa per al Desenvolupament de l'Actuació Integrada, que inclou un Avantprojecte d'Urbanització. [1998/M5453]
  
En compliment del que disposen els articles 46 i 54, disposició transitòria primera i concordants de la Llei 6/1994, 15 novembre, de la Generalitat Valenciana, Reguladora de l'Activitat Urbanística epígraf III.1 de l'Ordre de 19 de març de 1996 de la Conselleria d'Obres Públiques, Urbanisme i Transports, es fa públic que, per Decret de l'Alcaldia de 23 de març de 1998 s'ha resolt sotmetre a informació pública per termini de 20 dies, els projectes d'homologació modificativa del sector i Unitat d'Execució Porta de les Germanies, Pla Parcial que ordena el dit sector i l'Alternativa Tècnica del Programa per al Desenvolupament de l'Actuació Integrada, que inclou un Avantprojecte d'Urbanització, presentats per la mercantil Porta de les Germanies, SA, que afecten terrenys d'ús residencial situats en la zona final del passeig de les Germanies de 164.288 metres quadrats de superfície corresponents al sector i 20.179 metres quadrats de superfície corresponents a terrenys de la xarxa primària adscrita a aquell.
  
Durant el període d'informació pública regirà el que disposen els esmentats preceptes i, per tant, podran formular-se al·legacions sobre els projectes d'homologació, Pla Parcial i l'Alternativa Tècnica del Programa que podran ser objecte de pública consulta a l'Ajuntament, podran presentar-se altres alternatives tècniques, serà pertinent la pròrroga per 20 dies addicionals si, durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions.
  
Se significa que els projectes d'homologació, Pla Parcial i l'Alternativa Tècnica del Programa es tramiten simultàniament, que l'Ajuntament, després del període d'informació pública i d'audiència als interessats, aprovarà provisionalment, si escau, els projectes d'homologació i Pla Parcial del sector, així com l'adjudicació del programa, condicionada a la vigència dels dos projectes abans esmentats l'aprovació definitiva dels quals compet al conseller d'Obres Públiques, Urbanisme y Transports.